Trandžament

Trandžament, ili kako su se krajem 17. i početkom 18. veka zvali Kaprarini šančevi, je brdo iza Petrovaradinske tvrđave prema Sremskoj Kamenici. Ime mu potiče od francuske reči tranches što znači rov ili zemljana barikada. Služio je kao vojni poligon za obuku, masovno polaganje zakletve, vojnički višeboj i parade. U istorijskim izvorima spominje se još 1692, a dupliran je pred opsadu Petrovaradina 1694. Vremenom oba pojasa rovova su zarušena. Značaj ove uzvišice pred tvrđavom uočio je princ Eugen Savojski, a po nalogu feldmaršala grofa Johana Karafe izgradio ga je tadašnji komandant Petrovaradinske tvrđave grof Silvije Eneas Kaprara, po kome su i nazvani Kaprarini šančevi. Ime Trandžament" je ostalo u narodu kao sećanje na privremeni vojni logor austrijskih trupa.